قادينلار
دونياي عدم دن يئره گلديكجه قادينلار
باغلاندي آغيز،ديل و دوداقلاري قادينلار
الله دئدي ذاتينده خيلل يوخدو كيشي لن
كيم اولدو بو سؤزلرين خريداري قادينلار!
آلنيندا يازيلميش دئيه سن زجر وجفالر
گؤز ياشيلن آچسين گئجه ايفطاري قادينلار
من بير قادينام،ديواريم آلچاق ندن اولسون؟!
غئيرت بازاريندان آليب ايلقاري قادينلار
معراجه مگر چيخمادي،اينسان اَتگيندن؟!
گؤستردي وجودونداكي اسراري قادينلار
آلچاق اودو كي أوز آناسيندان جانا گلدي؛
آمما آناسين سانمادي سرداري قادينلار
دوزدور قادينام. يوخدو گوجوم ،قولوم، قووه تيم
بسلر اورگينده گؤزل افكاري قادينلار
تانريم ياراديب گول كيمي تا سئوگي يارانسين
چوخدور ديَري،قيمتي، عياري قادينلار
اي عاقيل-ي دانا (گونش) ي ين سيرريني آچدين
قويما ائده پژمرده ديل آزاري قادينلار
موضوعات مرتبط: ترکی شئعرلر
azb_Arab azb_Arab azb_Arab snd_Arab azb_Arab snd_Arab azb_Arab azb_Arab snd_Arab prs_Arab azb_Arab azb_Arab snd_Arab azb_Arab azb_Arab azb_Arab azb_Arab ace_Arab azb_Arab prs_Arab